**Τροποποιήσεις ΚΔΔ αναφορικά με Χρεώσεις Χρήσης Δικτύου**

**Άρθρο 131**

1. Το συνολικό ποσό χρέωσης των Καταναλωτών κάθε Κατηγορίας ΧΧΔ Καταναλωτών (j) για το έτος (i), RR(L)j-i το οποίο υπολογίζεται κατά το άρθρο 130, διαχωρίζεται για κάθε κατηγορία Καταναλωτών, στα εξής σκέλη:

(α) Ποσό χρέωσης που προορίζεται να καλύψει το μέρος του κόστους του Δικτύου το οποίο είναι ανεξάρτητο από τον τρόπο λειτουργίας των εγκαταστάσεων των Χρηστών και ειδικότερα από τις ποσότητες ενέργειας που αυτές απορροφούν από το Δίκτυο, συμβολιζόμενο με RR(L)constj-i. Περιλαμβάνει τις αποσβέσεις, το κόστος των απασχολούμενων κεφαλαίων, και τις σταθερές δαπάνες εκμετάλλευσης του Διαχειριστή του Δικτύου που δεν εξαρτώνται από τη διακινούμενη ενέργεια επί του Δικτύου, όπως είναι οι σταθερές δαπάνες λειτουργίας και συντήρησης, οι σταθερές δαπάνες για τη διατήρηση της δυνατότητας εξυπηρέτησης των Χρηστών, οι δαπάνες συλλογής Μετρήσεων κ.ά. Μέρος του ανωτέρω κόστους το οποίο αφορά στο διαχειριστικό κόστος που προκαλείται στο Δίκτυο λόγω των Χρηστών ανεξάρτητα από τα χαρακτηριστικά και τη συμπεριφορά των εγκαταστάσεών τους, όπως για παράδειγμα το κόστος μετρήσεων και το κόστος εξυπηρέτησης χρηστών, συμβολιζόμενο με RR(L)fixj-i, μπορεί να ανακτάται μέσω διακριτής χρέωσης ανά μετρητή (σταθερή χρέωση).

(β) Ποσό χρέωσης που προορίζεται να καλύψει το μέρος του κόστους του Δικτύου το ύψος του οποίου εξαρτάται από τον τρόπο λειτουργίας των εγκαταστάσεων των Χρηστών και ειδικότερα από τις ποσότητες ενέργειας που αυτές απορροφούν από το Δίκτυο, συμβολιζόμενο με RR(L)varj-i. Περιλαμβάνει τις μεταβλητές δαπάνες εκμετάλλευσης του Διαχειριστή του Δικτύου, όπως το κόστος αποκατάστασης βλαβών που προκαλούνται στο Δίκτυο από τη λειτουργία εγκαταστάσεων Χρηστών, οι μεταβλητές δαπάνες λειτουργίας και συντήρησης στοιχείων του Δικτύου, το κόστος των αποδεκτών απωλειών ενέργειας κ.ά.

*[…]*

3. Για κάθε Κατηγορία ΧΧΔ Καταναλωτών υπολογίζονται οι εξής συνιστώσες μοναδιαίων Χρεώσεων Χρήσης του Δικτύου:

(α) Η Μοναδιαία Πάγια Χρέωση και η Μοναδιαία Σταθερή Χρέωση, μέσω των οποίων καλύπτεται το ποσό RR(L)constj-i, κατά τα οριζόμενα στην παράγραφο (4).

(β) Η Μοναδιαία Μεταβλητή Χρέωση, μέσω της οποίας καλύπτεται το ποσό RR(L)varj-i, κατά τα οριζόμενα στην παράγραφο (5).

4. Η Μοναδιαία Πάγια Χρέωση για την Κατηγορία ΧΧΔ Καταναλωτών (j) και το έτος (i), ΜΠΧ[ΣΜΙ]j-i σε €/MVA, υπολογίζεται ως εξής:

 όπου:

RR(L)constj-i, RR(L)fixj-i ως άνω, και

 η εκτιμώμενη συνολική μέγιστη δυνατότητα των Καταναλωτών της Κατηγορίας ΧΧΔ Καταναλωτών (j) για απορρόφηση ισχύος από το Δίκτυο κατά το έτος (i), η οποία υπολογίζεται ως το άθροισμα για όλους τους Καταναλωτές αυτούς της Συμφωνημένης Μέγιστης Ισχύος, η οποία προκύπτει για κάθε Καταναλωτή από την αντίστοιχη Σύμβαση Σύνδεσης στο Δίκτυο, προσαρμοσμένο καταλλήλως προκειμένου να συμπεριληφθεί η αναμενόμενη για το έτος (i) μεταβολή λόγω σύνδεσης νέων Καταναλωτών της ίδιας κατηγορίας στο Δίκτυο και λόγω αποσύνδεσης υφιστάμενων Καταναλωτών της κατηγορίας ή τροποποίησης των Συμβάσεων Σύνδεσής τους στο Δίκτυο.

Για τις Κατηγορίες ΧΧΔ Καταναλωτών οι οποίοι διαθέτουν, στο σύνολο της κατηγορίας, Τηλεμετρούμενο Ωριαίο Μετρητή Φορτίου, μέρος του πάγιου κόστους [RR(L)constj-i - RR(L)fixj-i]δύναται να ανακτάται μέσω Μοναδιαίας Πάγιας Χρέωσης η οποία υπολογίζεται βάσει της απορροφούμενης μέγιστης ή μέσης ισχύος κατά τις Περιόδους Αιχμής Φορτίου. Η Μοναδιαία Πάγια Χρέωση βάσει απορροφούμενης ισχύος τις Περιόδους Αιχμής Φορτίου του Δικτύου για την Κατηγορία ΧΧΔ Καταναλωτών (j) και το έτος (i), συμβολιζόμενη με ΜΠΧ[ΦΑ]j-i υπολογίζεται σε €/MVA, λαμβάνοντας υπόψη τη σταθμισμένη μέση τιμή του συντελεστή ισχύος των Καταναλωτών της Κατηγορίας, ως εξής:

όπου:

RR(L)constj-i, RR(L)fixj-i ως άνω,

 ποσοστό ανάκτησης πάγιου κόστους μέσω χρέωσης βάσει απορροφούμενης ισχύος τις Περιόδους Αιχμής Φορτίου του Δικτύου, για τον προσδιορισμό της αριθμητικής τιμής του οποίου λαμβάνονται υπόψη, μεταξύ άλλων, η φόρτιση του Δικτύου τις Περιόδους Αιχμής Φορτίου και τις λοιπές χρονικές περιόδους και η παροχή κινήτρων στους Καταναλωτές με στόχο τη διαμόρφωση συμπεριφοράς που συμβάλει στον περιορισμό των αιχμών φορτίου στο Δίκτυο.

 η εκτιμώμενη απορροφώμενη ισχύς του συνόλου των Καταναλωτών της Κατηγορίας ΧΧΔ Καταναλωτών (j) από το Δίκτυο τις Περιόδους Αιχμής Φορτίου του έτους (i), προσαρμοσμένη καταλλήλως προκειμένου να συμπεριληφθεί η αναμενόμενη για το έτος (i) μεταβολή λόγω σύνδεσης νέων Καταναλωτών της ίδιας κατηγορίας στο Δίκτυο και λόγω αποσύνδεσης υφιστάμενων Καταναλωτών της κατηγορίας ή τροποποίησης των Συμβάσεων Σύνδεσής τους στο Δίκτυο.

 η εκτιμώμενη σταθμισμένη μέση τιμή του συντελεστή ισχύος των Καταναλωτών της Κατηγορίας ΧΧΔ Καταναλωτών (j) κατά το έτος (i), με συντελεστές βάρους την κατανάλωση ενέργειας από κάθε Καταναλωτή.

Η Μοναδιαία Σταθερή Χρέωση για την Κατηγορία ΧΧΔ Καταναλωτών (j) και το έτος (i), ΜΣΧj-i σε €/μετρητή, υπολογίζεται ως εξής:

όπου:

RR(L)fixj-i ως άνω

 το εκτιμώμενο πλήθος Καταναλωτών της Κατηγορίας ΧΧΔ Καταναλωτών (j) το έτος (i).

*[…]*

**Άρθρο 132**

Η χρέωση κάθε Καταναλωτή (n) για τη χρήση του Δικτύου υπολογίζεται για κάθε Περίοδο Καταμέτρησης (t). Το ύψος της, συμβολίζεται ως ΧΧΔn,t, και υπολογίζεται εν γένει ως εξής:

όπου:

ΣΜΙn,t η Συμφωνημένη Μέγιστη Ισχύς του Καταναλωτή (n) κατά την Περίοδο Καταμέτρησης (t), όπως προκύπτει από την αντίστοιχη Σύμβαση Σύνδεσης στο Δίκτυο,

ΦΑn,t η καταμετρηθείσα απορρόφηση ισχύος από το Δίκτυο από τον Καταναλωτή (n) τις Περιόδους Αιχμής Φορτίου την Περίοδο Καταμέτρησης (t),

En,t η καταμετρηθείσα απορρόφηση ενέργειας από το Δίκτυο από τον Καταναλωτή (n) κατά την Περίοδο Καταμέτρησης (t),

 η μέση τιμή του συντελεστή ισχύος του Καταναλωτή (n) κατά την Περίοδο Καταμέτρησης (t). Για τους Καταναλωτές που εντάσσονται σε Κατηγορίες ΧΧΔ Καταναλωτών για τις οποίες δεν γίνεται μέτρηση της απορροφούμενης αέργου ισχύος, η μέση τιμή του συντελεστή ισχύος λαμβάνει τιμή ίση με τη μονάδα (cosφn,t=1),

ΜΣΧj-i η Μοναδιαία Σταθερή Χρέωση ανά μετρητή για την Κατηγορία ΧΧΔ Καταναλωτών (j) στην οποία ανήκει ο Καταναλωτής (n) και για το έτος (i) στο οποίο εντάσσεται η Περίοδος Καταμέτρησης (t), όπως καθορίζεται κατά το άρθρο 131. Εάν η Περίοδος Καταμέτρησης εκτείνεται σε δύο διαδοχικά έτη, λαμβάνεται ως ΜΣΧj-i η σταθμισμένη μέση τιμή των αντίστοιχων μοναδιαίων χρεώσεων των δύο ετών, με συντελεστές βάρους τον αριθμό των ημερών της Περιόδου Καταμέτρησης που ανήκουν σε κάθε έτος,

ΜΠΧ[ΣΜΙ/ΦΑ]j-i η Μοναδιαία Πάγια Χρέωση βάσει Συμφωνημένης Ισχύος/Απορροφούμενης Ισχύος τις Περιόδους Αιχμής Φορτίου για την Κατηγορία ΧΧΔ Καταναλωτών (j) στην οποία ανήκει ο Καταναλωτής (n) και για το έτος (i) στο οποίο εντάσσεται η Περίοδος Καταμέτρησης (t), όπως καθορίζεται κατά το άρθρο 131. Εάν η Περίοδος Καταμέτρησης εκτείνεται σε δύο διαδοχικά έτη, λαμβάνεται ως ΜΠΧ(ΣΜΙ/ΦΑ)j-i η σταθμισμένη μέση τιμή των αντίστοιχων μοναδιαίων χρεώσεων των δύο ετών, με συντελεστές βάρους τον αριθμό των ημερών της Περιόδου Καταμέτρησης που ανήκουν σε κάθε έτος,

ΜΜΧj-i η Μοναδιαία Μεταβλητή Χρέωση για την Κατηγορία ΧΧΔ Καταναλωτών (j) στην οποία ανήκει ο Καταναλωτής (n) και για το έτος (i) στο οποίο εντάσσεται η Περίοδος Καταμέτρησης (t), όπως καθορίζεται κατά το άρθρο 131. Εάν η Περίοδος Καταμέτρησης εκτείνεται σε δύο διαδοχικά έτη, λαμβάνεται ως ΜΜΧj-i η σταθμισμένη μέση τιμή των αντίστοιχων μοναδιαίων χρεώσεων των δύο ετών, με συντελεστές βάρους τον αριθμό των ημερών της Περιόδου Καταμέτρησης που ανήκουν σε κάθε έτος,

days(t) ο αριθμός ημερών της Περιόδου Καταμέτρησης (t).

**Άρθρο 133**

*Στο άρθρο 133 προστίθεται νέα παράγραφος 3 ως ακολούθως και αναριθμούνται οι επόμενοι παράγραφοι:*

3. Για τον υπολογισμού του Μέσου Φορτίου στην Αιχμή, οι Περίοδοι Αιχμής Φορτίου διαφορετικών μηνών δύνανται να ομαδοποιούνται και να σταθμίζονται με διαφορετική βαρύτητα συγκριτικά με άλλους μήνες, ώστε τυχόν σημαντική διαφοροποίηση της αιχμής φορτίου του Δικτύου μεταξύ των μηνών διαφορετικών ομάδων, για παράδειγμα λόγω εποχικής διακύμανσης, να αντανακλάται στον επιμερισμό του απαιτούμενου εσόδου μεταξύ των Κατηγοριών ΧΧΔ Καταναλωτών αλλά και στις τελικές χρεώσεις βάσει του Μέσου Φορτίου στην Αιχμή.

**Άρθρο 134**

1. Οι Κατηγορίες Καταναλωτών για τη Χρέωση Χρήσης του Δικτύου, οι Περίοδοι Αιχμής Φορτίου του Δικτύου περιλαμβανομένης της σχετικής στάθμισής τους κατά τα οριζόμενα στο άρθρο 133 και η αριθμητική τιμή του ποσοστού ανάκτησης του πάγιου κόστους Δικτύου μέσω χρέωσης βάσει απορροφούμενης ισχύος τις Περιόδους Αιχμής Φορτίου καθορίζονται με την Απόφαση Ρύθμισης Διανομής Ηλεκτρικής Ενέργειας ή με άλλη διακριτή απόφαση ΡΑΕ, μετά από εισήγηση του Διαχειριστή του Δικτύου, και ισχύουν καθ’ όλη τη διάρκεια της αντίστοιχης Ρυθμιστικής Περιόδου Διανομής. Οι Περίοδοι Αιχμής Φορτίου του Δικτύου και η σχετική στάθμισή τους δύνανται να τροποποιούνται εντός της Ρυθμιστικής Περιόδου μετά από εισήγηση του Διαχειριστή του Δικτύου και απόφαση της ΡΑΕ.

*[…]*